## KUNST

**Üldalused**

**Õppe- ja kasvatuseesmärgid**

Põhikooli kunstiõpetusega taotletakse, et õpilane:

1) tunnetab ja arendab oma loomingulist potentsiaali, õpib tundma visuaalsete kunstide väljendusvahendeid ning suudab luua erinevaid kunstiteoseid, rakendades loovalt õpitud teadmisi ja tehnikaid;

2) kasutab erinevaid mõtlemis- ja tegutsemisviise nii loometegevuses kui ka igapäevases elus;

3) analüüsib kunstiteoseid ja visuaalset keskkonda, kasutades põhikoolis omandatud ainealast terminoloogiat, ning põhjendab oma arvamust;

4) märkab esemelise keskkonna ja visuaalse meedia esteetilisi, eetilisi, funktsionaalseid ja ökoloogilisi aspekte;

5) õpib tundma ja väärtustab nii mineviku kunstipärandit kui ka nüüdisaegset kunsti;

6) seostab omavahel kunsti ning kultuuri, ühiskonna, teaduse ja tehnoloogia arengut ning mõistab kunsti kui kultuuridevahelist suhtluskeelt; teadvustab kultuurilist mitmekesisust.

Põhikooli lõpuks teadvustab kunsti rolli nii oma elus kui ka ühiskonnas ja orienteerub visuaalses

keskkonnas.

**Õppeaine kirjeldus**

Kunstiõppe siht on omandada visuaalne haridus ning arendada mõtlemis-, koostöö- ja enese-väljendusoskusi, et toetada isiksuslikku arengut ning toimetulekut tänapäevases mitme-kultuurilises muutuvas maailmas. Kunst võimaldab õpilasel tunnetada endas loojat ning toetab seeläbi aktiivse maailmavaate omaksvõttu ja ettevõtlikku ellusuhtumist.

Aine õppimise osad on:

1) uurimine ja oma ideede arendamine;

2) väljendusvahendite loov rakendamine;

3) mõtestamine ja refleksioon.

Ülalnimetatud õppimise osad on omavahel orgaaniliselt ja tihedalt põimunud – õpilase loova ning iseseisva mõtlemisoskuse arenemine ja uute teadmiste omandamine kinnistuvad praktilise loovtegevuse kaudu. Oskuste kujunemine on järjepidev protsess ja oma kogemustega seostatakse

teadmisi nüüdisaegsest maailmast: kunstiajaloo ja tänapäeva kunsti sidemetest, ruumilise keskkonna disaini ja visuaalkultuuri arengusuundadest. Oluline on avastada ja luua seoseid teistes õppeainetes käsitletavate ajastute ja teemadega. Kunsti käsitletakse nii omaette väärtussüsteemi kui ka võtmena ümbritseva elu mõtestamiseks, mõistmiseks ja tunnetamiseks. Nii ajaloo kui ka nüüdiskunsti mõistmisele annavad aluse õppekäigud muuseumidesse ja galeriidesse. Kunstiajaloost näidete valikul lähtutakse üldisematest teemadest ega taotleta kronoloogilise ülevaate andmist. Peamine on luua sild mineviku ja nüüdisaja nähtuste vahel. Kõigi teemade käsitlemisel tuuakse võimalikult palju näiteid kunstist ja visuaalsest kultuurist Eestis.

**Õppetegevused**

Õppetegevust kavandades ja korraldades

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) võimaldatakse õppida üksi ja rühmas, kasutades erinevaid õppemeetodeid ning arvestades õpilaste erinevaid õpistiile;

3) kasutatakse diferentseeritud õppeülesandeid, mille sisu ja raskusaste toetavad õpilaste huvisid

ning suurendavad õpimotivatsiooni;

4) kasutatakse mitmekesist õpikeskkonda: ateljee, loodus- ja linnakeskkond, muuseumid, näitused, arvutiklass, virtuaalkeskkond jne;

5) rakendatakse nii traditsioonilisi kui ka nüüdisaegseid info- ja kommunikatsioonitehnoloogiatel

põhinevaid materjale ning töövahendeid;

6) seostatakse õppesisu näidetega nii Eesti kui ka maailma kunstist ja rahvakultuurist.

I kooliastmes on oluline mänguline, eksperimenteeriv ja uuriv käsitlus, mis toetab laste spontaanset eneseväljendust ning julgustab märkama ja vaatlema erinevaid nähtusi. Loovtööde ainest ammutatakse nii oma elust, lähiümbrusest kui ka kunstiloost. Teadmised ja tehnilised oskused omandatakse loova tegevuse käigus. Kunstiteostest rääkimine toetab oma seisukoha, tolerantsuse ning väärtushinnangute kujunemist. Koostöö- ja arutlusoskuste arendamiseks kasutatakse lisaks individuaalsetele töödele rühmatöid.

II kooliastmes tutvutakse teadlikumalt kunsti aluste ja kunstilooga ning luuakse sildu kunstiajaloo ja tänapäeva vahel. Pööratakse rohkem tähelepanu ümbritseva maailma edasiandmisele loomingulistes kunstitöödes. Õpilasi juhitakse ise valikuid tegema (tehnika, teemade valik jne) ning otsima pildimaterjali, et kasutada seda abivahendi või lähtekohana. Kunstiteoste ja visuaalse kultuuri näidete analüüsimine toetab kriitilise mõtlemise ja ainealase keeleoskuse arenemist.

**I kooliaste**

**Kooliastme õpitulemused**

**3. klassi lõpetaja:**

1) tunneb rõõmu kunstis mängulisest ja loovast tegutsemisest ning katsetab julgelt oma mõtete ja ideede erinevaid visuaalseid väljendusi;

2) tegutseb iseseisvalt ja teeb koostööd, arvestades kaaslastega; kirjeldab oma ja kaaslaste töid ning väärtustab erinevaid lahendusi;

3) leiab kujutatava kõige iseloomulikumad jooned, valib sobiva kujutusviisi olulisema esiletoomiseks, paneb tähele värvide koosmõju ja pildi kompositsiooni;

4) kasutab erinevaid joonistamise, maalimise, pildistamise ja skulptuuri töövõtteid ning tehnikaid;

5) tunneb lähiümbruse olulisi kunsti- ja kultuuriobjekte, käib kunstimuuseumides ja näitustel ning arutleb kunsti üle, kasutades õpitud ainemõisteid;

6) seostab vormi otstarbega ning väärtustab keskkonnateadlikke kasutamise ja loomise põhimõtteid;

7) kirjeldab visuaalse kultuuri näiteid, tuleb toime nii reaalsetes kui ka virtuaalsetes kultuuri- ja õppekeskkondades ning teadvustab meedia võimalusi ja ohtusid.

**Kasvatuslikud küsimused** (töökultuur, hoiakud, väärtused, käitumine)

Töötamine iseseisvalt ja rühmas:

- suudab ülesandele keskenduda, tööd lõpetada;

- julgeb uue õppimisel katsetada, vajadusel abi ja suunamist paluda;

- kuulab kaaslaste ideid, arvestab teiste arvamusega ,

- respekteerib teistsugust maitset, ideid, lahendusi ja teostust.

**Materjalide, töövahendite ja töökoha otstarbekas ning teisi arvestav kasutamine:**

- kasutab eesmärgipäraselt töövahendeid (käärid, joonlaud, valib sobiva pintsli), oskab neid hooldada ja õigesse kohta tagasi panna,

- kasutab sobivaid, ohutuid töövõtteid (lõikamisel, rebimisel, liimimisel, voltimisel, värvimisel jne), oskab kaitsta lauda ja riideid kahjustuste eest,

- korrastab töökoha.

**Turvaline ning keskkonnasäästlik tarbimine:**

- kasutab materjale otstarbekalt ja keskkonnasäästlikult,

- märkab ning tahab koguda taaskasutatavaid materjale ja neid loovalt kasutada,

- eristab paberi- ja papijääke muust olmejäägist,

- käitub erinevates keskkondades (muuseum, raamatukogu, kirik, internetikeskkond) kahjustamata keskkonda, segamata teisi kasutajaid, ohustamata ennast ja teisi.

**Väärtused ja hoiakud**

- peab lugu loomingu autorlusest ja loominguproduktidest,

- on avatud ja tolerantne erinevuste suhtes.

**Õppesisu**

**1.klass**

**Õpitulemused**

Õpilane:

**-** tunneb rõõmu kunstis mängulisest olemusest ning katsetab julgelt oma mõtete ja ideede erinevaid visuaalseid väljendusi;

- tegutseb iseseisvalt ja teeb koostööd, arvestades kaaslastega;

- leiab kujutatava kõige iseloomulikumad jooned;

- suudab edasi anda erinevate kujutamisviisidega erinevaid kujutamisobjekte;

- kasutab visuaalse kompositsiooni baaselemente;

- kasutab erinevaid joonistamise, maalimise ja skulptuuri töövõtteid ning tehnikaid;

- käib kunstimuuseumides ja näitustel ning arutleb kunsti üle;

- väärtustab keskkonnateadlikke kasutamise ja loomise põhimõtteid;

- teadvustab meedia võimalusi ja ohtusid;

- suudab keskenduda ülesandele, tööd lõpule viia;

- kasutab töövahendeid eesmärgipäraselt, suudab neid hooldada ja õigesse kohta tagasi panna;

- suudab korrastada oma töökohta.

**Õppesisu**

**Lugude, sõnumite ja emotsioonide edastamise võtted ning vahendid läbi aegade.**

- kujutatavaga seotud tunnete ja loo edastamine, neist rääkimine;

- illustratsioonide vaatamine, võrdlemine, tegemine.

**Kujutamisobjektid ja –viisid.**

**-** kujutamine (reaalsus, fantaasia, suhted, oma kogemused ja emotsioonid);

**-** esemete, olendite, sündmuste kujutamine omas laadis endale tähenduslikes töödes, lugude visuaalne jutustamine;

**-** inimeste, olendite, esemete, nähtuste ja sündmuste kujutamine kujutluse ja fantaasia järgi, oma elamuse edastamine;

- inimese täisfiguur eestvaates, portree eestvaates;

- loomad, linnud, okas- ja lehtpuud eri aastaaegadel;

- tehisvormid : ehitised, sõidukid.

**Värvi-, kompositsiooni- ja perspektiiviõpetus.**

- meeleolu väljendamine värvidega;

- uute värvitoonide saamine (segamine, katmine);

- punkt, joon, pind (nende karakter);

- rütmide loomine pinnal ja ruumis, muster;

- pildi pinna organiseerimine (kujutatava suuruse ja paberiformaadi erinevad suhted).

**Disain.**

- kujunduskunst, kunstniku roll esemete kujundamisel;

- tarbevorm, igapäevaste tarbeesemete välimus ja otstarve;

- erinevate ruumide ja keskkondade kirjeldamine (tuba, elamu, korter, suvila, kool, muuseum, kaubanduskeskus, linnaväljak, aed, park);

- raamatukujundus: kaanekujundus, illustratsioon, lemmikraamatud.

**-** vormi, otstarbe, materjali ja tehnoloogia seosed ning nende arvestamine kujundusel;

- esemete kujundamine kui kuju ja kujunduse andmine (nt mänguasjad, ehted, nõud, tarbeesemed);

- makettide ja kujundustööde teostamine.

**Kunstimaailm (kunstiteosed, loomisprotsess, kunstilugu, kunstikeskkonnad).**

- tutvumine kunstipärandi ja tänapäeva kunstiga ( ajaloolised ja kaasaegsed kunstitehnikad ja materjalid): kunstiteosed kohalikes muuseumides ja kunstigaleriides, kunstisündmused;

- kunstiteoste vaatlus ja analüüs (arutlemine), oma arvamuse põhjendamine: kunstiteostes peituvad lood ja meeleolud, kunstiteoste põhjal tegelaste lugude jutustamine,ainealase terminoloogia kasutamine, lemmikfilmide, mängude kirjeldamine ja tekkinud tunnetest rääkimine;

- kunstiteos, erinevad vormid, väljundid, esitusviisid: teose vormistus, pildiraam;

- visuaalse info ja inspiratsiooni leidmine ja oma töös kasutamine (näidised ja abimaterjalid loodusest, raamatutest, kunstiteostest, internetist oma tööde tarvis;

- keskkond (loodus, ehituskunst, disain): lähiümbruse arhitektuur, skulptuurid, monumendid, mustrid, värvid ja rütmid looduses, looduse kunstiteosed;

- visuaalne kommunikatsioon ja meedia: animafilmi, mängufilmi, reklaami, muusikavideo, arvutimängu roll erinevate inimeste elus;

- reaalsed ja ning virtuaalsed kunsti- ja meediakeskkonnad: muuseumi ja galerii olemus;

**-** oma tööde esitlemine**:** töödest jutustamine, nende kirjeldamine, isiklike tähelepanekute tegemine;

- kaaslaste kuulamine ja nende tööde vaatlemine;

- mõisteid (ainealane baassõnavara): kunst, kunstitegevus, teos, kunstnik, maal, joonistus; illustraator, skulptuur, arhitektuur, arhitekt, foto;

**-** kunstimälestiste ja autoriõiguste kaitse**:** loomingu autorlus.

**Erinevate kunstitehnikate materjalid, töövõtted ning -vahendid.**

- mitmesuguste kunstitehnikate ja töövõtete õppimine, katsetamine ja loominguline rakendamine;

- abivõtted ja -vahendid**:**  joonlaua ja sirkli kasutamine, palett;

- vormimine ( skulptuur), meisterdamine, kollaaž;

- voolimine savist vms voolitavast materjalist, voolimisvõtteid: veeretamine, süvendi surumine jne, lihtsad ühendusmaterjalid ja -viisid, ohutud töövõtted;

- looduslikud ja tehismaterjalid;

- voltimine: lihtsad vormid, töövõtted;

- kollaaž: rebimine, lõikamine, liimimine;

- aplikatsioon;

- maal: põhivõtted ja-vahendid, kattevärvid: guaššmaali pintslid, värvi paksus, maalimisvõtted, värvikihi paksus paberil jne, värvide segamise põhimõtted (heledale tumeda lisamine), kriidi- ja õlipastellidega maalimine (otsa ja küljega, laialihõõrumine), värvipliiatsiga pinna katmine (õrn ja intensiivne toon, ühtlase pinna saamine);

- joonistamine: hariliku pliiatsi ja viltpliiatsitega, erineva tumedusega pinnad;

- trükkimine: tempel, jäljend, templitrükk, pintslitrükk;

**2. klass**

**Õpitulemused**

Õpilane:

**-** suudab edasi andaja kasutada lugude, sõnumite, emotsioonide võtteid;

- toob esile inimeste, esemete ja looduse objektide iseloomulikke tunnuseid nende kujutamisel;

- kasutab visuaalse kompositsiooni baaselemente ;

- arvestab vormi, otstarbe ning materjali seoseid ja kasutab neid kujundamisel;

- tunneb rõõmu loovast tegutsemisest ning katsetab julgelt oma mõtteid ja ideid;

- leiab kujutatava kõige iseloomulikumad jooned, paneb tähele värvide koosmõju ja pildi kompositsiooni;

- kasutab erinevaid joonistamise, maalimise ja skulptuuri töövõtteid ning tehnikaid;

- tunneb lähiümbruse olulisi kunsti- ja kultuuriobjekte, käib kunstimuuseumides ja näitustel ning arutleb kunsti üle;

- väärtustab keskkonnateadlikke kasutamise ja loomise põhimõtteid;

- tuleb toime nii reaalsetes kui ka virtuaalsetes kultuuri - ja õppekeskkondades;

- suudab keskenduda ülesandele ja viia töö lõpule;

- tahab võtta vastutust oma osa eest ühistöös;

- kasutab materjale otstarbekalt ja säästlikult, korrastab oma töökoha.

**Õppesisu**

**Lugude, sõnumite ja emotsioonide edastamise võtted ning vahendid läbi aegade.**

- lugude visuaalne jutustamine;

- pea- ja kõrvaltegelased, olulise rõhutamine (suuruse, asukoha ja värvi abil);

- sisult sobiv taust.

**Kujutamisobjektid ja -viisid.**

- esemete, olendite, sündmuste kujutamine omas laadis endale tähenduslikes töödes;

- esemete ja olendite iseloomulike tunnuste vaatlemine ja omal viisil kujutamine loovtöödes;

- tegevuses inimene külgvaates: kõndimas, jooksmas, portreena;

- loomad, linnud ja putukad, taimed, maapind;

- ilmastikunähtused: vikerkaar, aastaajad;

- erinevad ehitised: maja, sild, loss jne, masinad.

**Värvi-, kompositsiooni- ja perspektiiviõpetus.**

- põhivärvid ja nende segamisel saadavad II astme värvid: oranž, roheline, violett;

- helestamine/tumestamine;

- kontuur ja pinnamuster;

- pildi ülesehitus ehk kompositsioon: pildipind, objektid ja taust (foon);

- korrapärane rütm, ribaornament;

- objektide osaline kattumine.

**Disain.**

- eri funktsiooniga ruumide ja keskkondade iseloomulikud sisustus- ja kujunduselemendid;

- erinevad trükised igapäevaelus (raamatud, ajakirjandus, trükireklaam, plakatid, sildid, pakendid, kaardid), märgatavus, eelistused;

- kiri: tekst ja pealkiri, kujundatud suur algustäht.

**-** vormi, otstarbe, materjali ja tehnoloogia seosed ning nende arvestamine kujundamisel: kujunduselementide valik, kaunistusmotiivide paigutus (kaart, pakend, köide, vaas, kott, T-särk, vöö);

-makettide ja kujundustööde teostamine.

**Kunstimaailm (kunstiteosed, loomisprotsess, kunstilugu, kunstikeskkonnad).**

**-** tutvumine kunstipärandi ja tänapäeva kunstiga: rahvakunst, rahvariided, mustrid, tarbeesemed jne;

- rahvakultuuriga kokkupuudetest ja elamustest rääkimine: laulupidu, rahvatants, rahvariided, tarbeesemed jne;

- muuseumide, näituste ja kunstisündmuste külastamine: kunstiteoste vaatamine, analüüsimine ja nende üle arutlemine, ainealase terminoloogia käsitlemine, teostest detailide otsimine, küsimustele vastuste leidmine, teoste tegelaste mõtete ja kavatsuste oletamine, arvamuse kujundamine ja põhjendamine (sh negatiivse) **-** kunstiteoste vaatlus ja analüüs: tuttavad teemad, tehnikad ja töövõtted kunstnike töödes;

 **-** kunstiteos, erinevad vormid, väljundid, esitusviisid: teoste eksponeerimisviisid, foto kui kunst, tarbefoto;

**-** keskkond: loodus, ehituskunst, disain: linnaruumi (tänav, park, kaubanduskeskus jne) funktsionaalsed kujunduselemendid: ootepaviljon, pingid, prügikastid, laternapostid jne;

- lähiümbruse keskkonna, ehituskunsti ja disaini näidetega tutvumine; -visuaalse kultuuri näidete (reklaamide, filmide, arvutimängude jne) kriitiline vaatlemine, arutlemine ja oma arvamuste põhjendamine;

**-** info ja abimaterjalide otsimine: visuaalse info leidmine ja oma töö kasutamine: näidised ja abimaterjalid loodusest, raamatutest, internetist;

**-** tööde esitlemine:oma ja kaaslaste tööde võrdlemine, lahenduste erinevuste esile toomine, oma valikute ja eelistuste põhjendamine, loomingust/tegevustest rääkides lihtsamate ainealaste mõistete kasutamine;

- ainealaste mõiste kasutamine.

**Erinevate kunstitehnikate materjalid, töövõtted ning -vahendid.**

- mitmesuguste kunstitehnikate ja töövõtete õppimine, katsetamine ja loominguline rakendamine;

**-** abivõtted ja -vahendid: alusjoonistus, voolimispulk;

**-** vormimine (skulptuur), meisterdamine, kollaaž: erinevate struktuuride ja tekstuuride loomine, erinevad ühendusmaterjalid ja-viisid, jääkmaterjalide loov kasutamine (pakendid, plastid, traat jm), looduslike materjalide kogumine, kuivatamine; kollaažid tasapinnalistest ja ruumilistest materjalidest, mosaiik;

- voltimine;

**-** maal:maalimine spontaanselt ja läbimõeldult, dekoratiivse ja maalilise pinna loomine, maali pinnal värvide segamine;

- akvarellidega maalimine; akvarellipintsel, sulatamine;

- pastellide, värvi- ja viltpliiatsitega maalilise pinna saamine, värvide segamine: eri värvid üksteise peal, liigutusmehaanika;

**-** joonistamine:erineva karakteriga jooned, joontega pinnamustrite loomine;

- trükkimine:naturaaltrükk (puulehed vms), monotüüpia;

**3.klass**

**Õpitulemused**

Õpilane:

- tunneb rõõmu kunstis mängulisest ja loovast tegutsemisest, katsetab julgelt oma mõtete ja ideede erinevaid visuaalseid väljendusi;

- tegutseb iseseisvalt ja teeb koostööd arvestades kaaslastega; kirjeldab oma ja kaaslaste töid ning väärtustab erinevaid lahendusi;

- leiab kujutatava kõige iseloomulikumad jooned, valib sobiva kujutusviisi olulisema esiletoomiseks, paneb tähele värvide koosmõju ja pildi kompositsiooni;

- kasutab erinevaid joonistamise, maalimise, skulptuuri ja pildistamise töövõtteid ning tehnikaid;

- tunneb lähiümbruse olulisi kunsti- ja kultuuriobjekte, käib kunstimuuseumides ja näitustel ning arutleb kunsti üle, kasutades õpitud ainemõisteid;

- seostab vormi otstarbega ning väärtustab keskkonnateadlikke kasutamise ja loomise põhimõtteid;

- kirjeldab visuaalse kultuuri näiteid, tuleb toime nii reaalses kui ka virtuaalsetes kultuuri- ja õppekeskkondades ning teadvustab meedia võimalusi ja ohtusid.

**Õppesisu**

**Lugude, sõnumite ja emotsioonide edastamise võtted ning vahendid läbi aegade.**

- illustratsioon;

- koomiks.

**Kujutamisobjektid ja -viisid.**

- elusolendite kujutamine iseloomulikus asendis, paigal ja liikumises temaatilistes töödes;

- loomad, linnud, putukad;

- taimeosad (vars, oksad, võra, lehed jne.);

- loodus eri aastaaegadel;

- objektide omavahelised suurused linnas, maastikul;

**Värvi-, kompositsiooni- ja perspektiiviõpetus.**

**-** värvide koosmõju;

- soojad ja külmad värvid;

- värviring;

- värvivarjundid looduses, värvid tehiskeskkonnas;

-vaba rütm, pildielementide rühmitamine;

- suuruse näiline vähenemine kauguses;

- silmapiir.

**Disain.**

**-** disain igapäevaelus: trükis, tarbevorm, ruum ja ehitus keskkonnas;

- loodus- ja tehiskeskkonna visuaalse ilme seos inimtegevusega (inimene kui looja ja kasutaja);

- erineva funktsiooniga hooned ja ehitised (lähiümbruses);

- teksti kujundamine, arvutikiri;

- kujundamine teatris: lavakujundus, dekoratsioon, kostüüm, grimm jne;

- vormi, otstarbe, materjali ja tehnoloogia seosed ning nende arvestamine kujundamisel;

- oma lähema ümbruse kujundus, meeleolu loomine (stend, tähtpäevaks ruum, pidulaud).

**Kunstimaailm (kunstiteosed, loomisprotsess, kunstilugu, kunstikeskkonnad).**

- tutvumine kunstipärandi ja tänapäeva kunstiga (ajaloolised ja kaasaegsed kunstitehnikad ja materjalid): kunstiliigid (arhitektuur, skulptuur, maal, graafika).

- kunstiteos, erinevad vormid, väljundid, esitusviisid: arvuti kui vahend teose tegemiseks v esitamiseks, maakunst, lume-, valgusteosed;

- kunstiteoste vaatlus ja analüüs: kesksed objektid, pildielementide paigutus, värvivalik;

- keskkond (loodus, ehituskunst, disain): erinevad hooned ja ehitised, nende erinev funktsioon (kirik, kool, sild, mast jne), vanus, materjalid, huvitavad detailid, sildid ja märgid;

- visuaalne kommunikatsioon ja meedia, reaalsed ning virtuaalsed kunsti- ja meediakeskkonnad: reklaamides, ajakirjanduses märgatud elemendid, eeskujud, iidolid, moed, nende kohta infosaamise kanalid, ühine ja isiklik maitse;

- kunstiportaalid, virtuaalsed galeriid.

**Erinevate kunstitehnikate materjalid, töövõtted ning -vahendid.**

- abivõtted ja -vahendid: motiivide paljundamine, üle- v pealekandmine (kopeerimine, šabloon, trafarett jne);

- vormimine (skulptuur), meisterdamine: eri materjalidest vormide loomine (nt papjeemašee, kipsiriie, paber, jne), alusvorm, karkass, erinevate materjalide kombineerimine;

- taimekompositsioonid, lilleseade;

- voltimine, origami;

- kollaaž: valmiskujundite (fotod, väljalõigete kasutamine).

- maal: kattevärvid, akvarellmaal, kihiti maalimine, akvarelli kombineerimine teiste vahenditega (õlipastellidega alla joonistamine, pinna täiendamine kuivalt maalides, viltpliiatsiga jne);

- kriidi- ja õlipastellid: ülemaalimine, joonistamine;

- vilt- ja värvipliiatsite kombineerimine;

- segatehnikad;

- joonistamine: erinevad joonistamisvahendid (süsi, tušš jne);

 - trükkimine: klišee, tõmmis, papitrükk, materjalitrükk.

**Õppetegevus**

1. Esemete, olendite, sündmuste kujutamine omas laadis endale tähenduslikes töödes, lugude visuaalne jutustamine.

2. Mitmesuguste kunstitehnikate ja töövõtete õppimine, katsetamine ja loominguline rakendamine.

3. Muuseumide ja kunstinäituste külastamine, kunstiteoste vaatlemine ja aruteludes osalemine.

4. Lähiümbruse keskkonna, ehituskunsti ja disaini näidetega tutvumine. Makettide ja kujundustööde teostamine.

5. Visuaalse kultuuri näidete (reklaamide, filmide, arvutimängude jne) kriitiline vaatlemine, arutlemine ja oma arvamuste põhjendamine.

6. Oma tööde esitlemine, selgitamine; kaaslaste kuulamine ja nende tööde vaatlemine.

7. Töötamine iseseisvalt ja rühmas. Materjalide, töövahendite ja töökoha otstarbekas ning teisi arvestav kasutamine.

**II kooliaste**

**Kooliastme õpitulemused**

6. klassi lõpetaja:

1) tunnetab oma kunstivõimeid ja -huve; väljendab visuaalsete vahenditega oma mõtteid, ideid

ja teadmisi; loovülesandeid lahendades visandab ja kavandab;

2) kujutab ja kujundab nii vaatluste kui ka oma ideede põhjal, kasutades visuaalse kompositsiooni baasoskusi;

3) rakendab erinevaid kunstitehnikaid (maal, joonistus, kollaaž, skulptuur, foto, video, digitaalgraafika, animatsioon jne);

4) analüüsib nüüdiskunsti teoseid, märkab erinevaid vorme ja sõnumeid, leiab seoseid tänapäeva

eluga ning on avatud erinevate kultuuriilmingute suhtes;

5) mõistab tehismaailma ja selle kasutaja suhet; peab silmas eesmärgipärasust, uuenduslikkust, esteetilisust ja ökoloogilisust;

6) mõistab kultuuriväärtuste ja -keskkonna kaitse olulisust;

7) leiab infot kunstiraamatutest ja eri teabeallikatest, uurib ja võrdleb eri ajastute kunstiteoseid;

8) märkab sõnumeid, analüüsides meediat ja reklaami; arutleb visuaalse infoga seotud nähtuste üle ruumilises ja virtuaalses keskkonnas. Tegutseb eetiliselt ja ohutult nii reaalsetes kui ka virtuaalsetes kultuurikeskkondades.

**Õppesisu**

**4. klass**

**Õpitulemused**

Õpilane:

- tunneb oma kunstivõimeid ja -huve, väljendab visuaalsete vahenditega oma mõtteid, ideid;

- kujutab ja kujundab nii vaatluse kui ka oma ideede põhjal, kasutades visuaalse kompositsiooni baasoskusi;

- rakendab erinevaid kunstitehnikaid (maal, joonistus, kollaaž, skulptuur);

- analüüsib nüüdiskunsti teoseid, leiab seoseid tänapäevaeluga;

- mõistab tehismaailma ja selle kasutaja suhet, peab silmas eesmärgipärasust, uuenduslikkust, esteetilisust ja ökoloogilisust;

- mõistab kultuuriväärtuste ja -keskkonna kaitse olulisust;

- leiab infot kunstiraamatutest ja eri teabeallikatest, uurib ja võrdleb eri ajastute kunstiteoseid;

- märkab sõnumeid, analüüsides meediat ja reklaami, tegutseb eetiliselt ohutult nii reaalsetes kui ka virtuaalsetes kultuurikeskkondades.

**Õppesisu**

**Lugude, sõnumite ja emotsioonide edastamise võtted ning vahendid läbi aegade.**

- piltkiri;

- pilti täiendav kunst (kaasaegne kunst).

**Kujutamisobjektid ja -viisid.**

- inimese kujutamine tegevuses, erinevas elu- ja töökeskkonnas;

- objektide kujutamine vaatluse, võrdlemise ja mälu põhjal, endale oluliste visuaalsete tunnuste järgi.

**Värvi-, kompositsiooni- ja perspektiiviõpetus.**

- ühe värvi erinevad varjundid: nt kollakas-, sinakas-, pruunikasroheline;

- enimlevinud eestipärased värvinimetused: taevasinine, sidrunkollane jne;

- valguse ja värvide muutumine looduses päeva/aasta jooksul;

**-** kompositsiooni elemendid: punkt, joon, pind, värv, vorm jne;

- kompositsiooni tasakaal, tervik;

- pildi dominant;

- plaanilisus pildi pinnal.

**Disain.**

**-** disain igapäevaelus: trükis, tarbevorm, ruum ja ehitis keskkonnas;

- ruumi kujunduse seos otstarbega (oma tuba, klass, mänguväljak);

- tarbekunsti liigid (keraamika, klaasikunst, nahakunst, ehtekunst).

- vormi, otstarbe, materjali ja tehnoloogia seosed ning nende arvestamine kujundamisel;

- disainimine kui protsess: lähteülesanne, taustauuring, ideed, makett, testimine, parandamine.

**Kunstimaailm (kunstiteosed, loomisprotsess, kunstilugu, kunstikeskkonnad).**

- tutvumine kunstipärandi ja tänapäeva kunstiga (ajaloolised ja kaasaegsed kunstitehnikad ja materjalid): Eesti rahvakunst ja ehituskultuur, linna- ja taluarhitektuur;

- kunstiteos, erinevad vormid, väljundid, esitusviisid: virtuaalne kunst, tegevuskunst;

- idee esitamine joonise või maketina.

- kunstiteoste vaatlus ja analüüs: teoste ainestik (portree, natüürmort, maastik, abstraktne kunst);

- keskkond: erinevad hooned ja ehitised, nende erinev funktsioon (kool, kirik, sild, mast jne), vanus, materjalid, huvitavad detailid.

- märkab sõnumeid, analüüsides meediat ja reklaami.

**Erinevate kunstitehnikate materjalid, töövõtted ning -vahendid.**

- kavandamine kui protsesside arendamine;

**-** vormimine (skulptuur), meisterdamine: skulptuuride modelleerimine savist ja lõikamine pehmest materjalist (vahtplast jne), reljeef;

- erinevate tehnikate ja materjalide paindlik kasutamine (ka omavahel kombineeritult), segatehnikad;

- moodulelementidest struktuurid looduslikest ja tehismaterjalidest;

- kollaaž: erinevad materjalid: liim, liiv, valgus, vari, valmisesemed jne;

- installatsioon;

- maal: maalimine kattevärvide ja akvarellidega, kriidi- ja õlipastellidega, värvi- ja viltpliiatsiga;

- akvarellitehnikad: kihiti märjalt märga maalimine, pinnaefektide loomine;

- joonistamine: joonistamine grafiit-, värvi-, vilt- ja pastapliiatsiga, faktuurid;

- grafiitpliiatsite tähistused.

- trükkimine: paljundusgraafika tehnikad: kõrgtrükk (nt papi-, materjalitrükk);

- lametrükk: mono- ja diatüüpia;

 - pildistamine: foto, sama objekti pildistamine (eri vaatenurgast, eri kella- v aastaajal);

- olulisemad pilditöötlusvõtted.